[{"text_idx": "#000002", "text": "Yule pu\u0308ha on u\u0308ks minu lemmikuid. Ometi on see nii rets kommertspu\u0308ha, et igal aastal enne pu\u0308hade aega olen ma la\u0308bipo\u0303lemise a\u0308a\u0308rel."}, {"text_idx": "#000003", "text": "Yule pu\u0308ha u\u0308ks ta\u0308htsamaid traditsioone on su\u0308u\u0308data tuli, tavaline puupakk, mida traditsioonide kohaselt ei tohiks ise tuua vaid see peab olema kingitud kellegi teise poolt. Puupakku aga vo\u0303ib ja tuleks ehtida marjadega, kaneelikoortega, erinevate taimedega nt nt loorberilehed, nelk jmt. Yule puupakk on ta\u0308iesti omaette postitust va\u0308a\u0308rt ja et see siin liiga pikaks ei la\u0308heks, siis ma sellel pikemalt ei peatuks ka. Puupaku tuli peab kestma terve o\u0308o\u0308, sest Yule pu\u0308ha peetakse tegelikult talvisel po\u0308o\u0308ripa\u0308eval - siis, kui on aasta ko\u0303ige pidemam pa\u0308ev. Kui puupakk enne esimese pa\u0308ikesekiire saabumist kustub... ta\u0308hendab see rasket aastaringi ning halbade vaimude saabumist. Yule pu\u0308ha ajal on ka traditsiooniks, et u\u0308kski teine tuli siis ei po\u0303le ning ainuke, millest tuld edasi kantakse ongi seesama jo\u0303ulu puupakk. Sellest su\u0308u\u0308datakse ku\u0308u\u0308nlad, kusjuures su\u0308u\u0308taja peab olema pere noorim ning enne ku\u0308u\u0308nalde su\u0308u\u0308tamist ei ole lubatud pidulaualt u\u0308htegi ampsu vo\u0303tta.\nSu\u0308u\u0308tamise ajal saavad ko\u0303ik mo\u0303elda u\u0308hele soovile, mida nad ja\u0308rgmise aastaringi sees ta\u0308ita soovivad ning need soovid hoitakse saladuses... Ku\u0308u\u0308nlad, mis jo\u0303ulu pakust su\u0308u\u0308datakse lastakse omal ka\u0308el po\u0303leda lo\u0303puni, neid kustutada ei tohi. Toitu ei vo\u0303i o\u0308o\u0308pa\u0308ev a\u0308ra koristada, laud peab olema pidevalt kaetud, et ku\u0308llus oleks majas ja ko\u0303hud ta\u0308is. Seda arvati olevat hea enne."}, {"text_idx": "#000004", "text": "Yule pu\u0308ha saadetakse alati mo\u0308o\u0308da toostidega jumalatele, inimestele enda u\u0308mber, ohverdatakse (vanasti muidugi) loomi jmt."}, {"text_idx": "#000005", "text": "Yule pu\u0308ha, ehk jo\u0303ulud on va\u0308ga vana paganlik pu\u0308ha, mida ei suutnud kristlik maailm mitte kuidagi va\u0308lja su\u0308u\u0308a. Seeto\u0303ttu oli ilmtingimata vaja see kuidagi nende traditsioonidesse po\u0303imida ning minu kurvastuseks on Jo\u0303uludest saanud u\u0308ks kommertspu\u0308ha, mille po\u0303hiro\u0303huks on kingituste jagamine ja tegemine, mitte aasta pimedaima pa\u0308eva u\u0308listamine ning pa\u0308ikese tagasituleku ta\u0308histamine. Mul ei ole mitte midagi kingituste tegemise vastu, ega selle vastu, et so\u0303brad, to\u0308o\u0308kaaslased, pere ja tuttavad istuvad ko\u0303ik u\u0308he laua taha ning ta\u0308histavad jo\u0303ule. Aga minu hinge teeb tohutult kurvaks see, et arvatakse, et me ta\u0308histame jeesuse su\u0308ndi, kuigi tegelikult... Tegelikult on kristlus vaid varastanud meie - paganate iidse traditsioonilise pu\u0308ha. Va\u0308hemalt saab olla ta\u0308nulik, et oleme niivo\u0303rd paganad oma hinges, et Jo\u0303ulud on ikka Jo\u0303ulud, mis tulenevad so\u0303nad Yule, mis otseselt ta\u0308hendabki pu\u0308ha, kus u\u0308listatakse pimedat aega ning valguse tulekut."}]